wickkiey/tamil-wikipedia-chunked huggingface dataset:
# வசந்த்ராவ் பல்வந்த்ராவ் சவான்

**வசந்த்ராவ் பல்வந்த்ராவ் சவான்** (*Vasantrao Balwantrao Chavan*, 15 ஆகத்து 1954 – 26 ஆகத்து 2024) இந்தியாவைச் சேர்ந்த ஓர் அரசியல்வாதியாவார். 13 ஆவது மகாராட்டிர சட்டப் பேரவையில் இவர் உறுப்பினராக இருந்தார். இந்திய தேசிய காங்கிரசுக் கட்சியைச் சேர்ந்த இவர் நைகான் சட்டமன்றத் தொகுதியைப் பிரதிநிதித்துவப்படுத்தினார். முன்னதாக வசந்த்ராவ் நைகானில் சுயேட்ச்சை சட்டமன்ற உறுப்பினராக இருந்தார். செப்டம்பர் 2014 ஆம் ஆண்டில் இந்திய காங்கிரசுக் கட்சியில் இணைந்தார். 2014 ஆம் ஆண்டு மே மாதத்தில் சட்டப் பேரவையின் பொதுக் கணக்குக் குழுவில் உறுப்பினராக நியமிக்கப்பட்டார். நைகானில் உள்ள ஜந்தா உயர்நிலைப்பள்ளி மற்றும் வேளாண்மைக் கல்லூரியின் தலைவராகவும் பணியாற்றினார்.
# மெய்இருவித்திலி

**மெய்இருவித்திலி** (Eudicots) என்பது உயிரிக்கிளைகளில் ஒரு அலகாகும். இச்சொல்லானது, இருவித்திலைத் தாவரம் என்ற முந்தைய தாவர வகைப்பாட்டியல் அலகிலிருந்து உருவாக்கப்பட்டதாகும். எனவே, இத்தாவரங்களை முன்பு, 'முக்குழியுடைப் பூந்துள்' (colpi) தாவரங்கள் (tricolpates or non-magnoliid dicots) என அழைத்தனர். 1991 ஆம் ஆண்டு பரிணாம தாவரவியலாளர் யேம்சு எ. டோய்லி (James A. Doyle]] என்பவரும், தொல்தாவரவியல் அறிஞர் (paleobotanist) கார்ல் எல். ஓட்டன் (Carol L. Hotton) சான்றுகளுடன் விவரித்தனர்.  
மூன்று பூந்தூள்பள்ளங்களைக்(colpi) கொண்டுள்ளன.
# மெய்இருவித்திலி

## மரபு வழி தோற்றம்

மெய்இருவித்திலிகளின் மரபு வழி தோற்றமானது கீழுள்ள மரபுக்கிளை படம் மூலம் விளக்கப்படுகிறது:  
---
# சுலேகா கும்பாரே

**சுலேகா நாராயண் கும்பாரே** (*Sulekha Narayan Kumbhare*) இந்தியாவைச் சேர்ந்த ஓர் அரசியல்வாதியாவார். 1962 ஆம் ஆண்டில் இவர் பிறந்தார். அரசியல்வாதி, வழக்கறிஞர் மற்றும் அம்பேத்காரிய-பௌத்த ஆர்வலர் என பன்முகத்தன்மையுடன் இவர் இயங்கினார். பகுசன் குடியரசுக் ஏக்தா மஞ்சு என்ற பிராந்தியக் கட்சியின் நிறுவனர் மற்றும் தலைவராகவும் அறியப்படுகிறார். 1999 ஆம் ஆண்டு முதல் 2014 ஆம் ஆண்டு வரை மகாராட்டிர மாநில அரசாங்கத்தின் மந்திரிசபையில் ஓர் அமைச்சராகப் பணியாற்றினார். மகாராட்டிரா மாநில சட்டமன்ற உறுப்பினராக 1999 ஆம் ஆண்டு முதல் 2004 ஆம் ஆண்டு வரை பணியாற்றினார். அப்போது நாக்பூர் மாவட்டத்தில் உள்ள காம்தி தொகுதியில் தேர்ந்தெடுக்கப்பட்ட இந்திய குடியரசுக் கட்சியின் பிரதிநிதியாக இவர் இருந்தார். சிறுபான்மையினருக்கான தேசிய ஆணையத்தின் உறுப்பினராகவும் உள்ள இவர் ஓர் அம்பேத்காரிய ஆர்வலராகவும் தனது வாழ்நாள் முழுவதையும் பௌத்தத்தைப் பரப்புவதிலும் செலவிடுகிறார்.
# நில, நன்னீர் தாவரம்

**நில, நன்னீர் தாவரம்** (Streptophyta) என்பது தாவர வகைப்பாட்டியல் முறைமையில் இருக்கும் உயிரிக்கிளைகளில் ஒன்றாகும். இதன் கூட்டுத்தொகுப்பு தாவரவியல் அறிஞர்களிடம் வேறுபட்டாலும், பெரும்பான்மையான தாவரவியலாளர் நிலத்தாவரங்களையும், சில பச்சைப் பாசிகளைத் தவிர, பெரும்பான்மையான பச்சை பாசிகளையும் (Chlorophyta), சில கடற்பாசிகளையும் (Prasinodermophyta) தவிர அமைந்துள்ளமையை ஏற்றுக் கொள்கின்றனர்.
# பன்னர்கட்டா (திரைப்படம்)

**பன்னர்கட்டா** (*Bannerghatta*) என்பது அறிமுக இயக்குநர் விஷ்ணு நாராயணன் இயக்கி 2021ஆம் ஆண்டு வெளியான இந்திய மலையாள மொழி மர்ம திரில்லர் திரைப்படம் ஆகும். இத்திரைப்படத்தின் கதையினை அர்ஜுன் பிரபாகரன் மற்றும் கோகுல் ராமகிருஷ்ணன் எழுதினர். இப்படத்தில் கார்த்திக் ராமகிருஷ்ணன் நடித்துள்ளார். அமேசான் பிரைம் மூலம் படம் உலகம் முழுவதும் வெளியிடப்பட்டது. கேரளாவின் 26வது சர்வதேச திரைப்பட விழாவில் கலந்துகொள்ள அதிகாரப்பூர்வமாகத் தேர்வு செய்யப்பட்டது.
# அரசு பெண்கள் முதுகலை கல்லூரி, இட்டாவா

**அரசு பெண்கள் முதுகலை கல்லூரி, இட்டாவா** (*Government Girls Post Graduate College, Etawah*), முன்பு **பஞ்சாயத்து ராஜ் அரசு பெண்கள் கல்லூரி**, உத்தரபிரதேசத்தின் இட்டாவாவில் அமைந்துள்ள ஒரு கல்லூரி ஆகும். இக்கல்லூரி இளங்கலை, இளம் வணிகவியல் மற்றும் முதுகலைப் படிப்புகளை வழங்கும் அரசு மகளிர் கல்லூரியாக உள்ளது. இக்கல்லூரி 1991-ல் பஞ்சாயத்து ராஜ் அரசு பெண்கள் கல்லூரியாக நிறுவப்பட்டது. இது கான்பூரின் சத்ரபதி ஷாகுஜி மகாராஜ் பல்கலைக்கழகத்துடன் இணைக்கப்பட்டுள்ளது.
# பூக்கும் தாவர மரபுநெறி குழுமம்

தாவரங்களின் படிவளர்ச்சிக் கொள்கை ]]
**பூக்கும் தாவரத் தொகுதிமரபு குழுமம்** (Angiosperm Phylogeny Group = **APG**) என்பது முறைசாரா பன்னாட்டு தாவர வகைப்பாட்டியல் அறிஞர் குழுமம் ஆகும். இவர்கள் உலகிலுள்ள பூக்குந்தாவரங்களை, பரிணாம மரபு வழிமுறைகளையும், கணியவழித் தீர்வுகளையும் கொண்டு ஒருமித்த எண்ணத்துடன் வகைப்படுத்தும் நெறிமுறைகளை உருவாக்கி வகைப்படுத்துகின்றனர். இதனால் பூக்கும் தாவரத்தொகுதிகள் குறித்த புதிய எண்ணங்களும், அணுகமுறைகளும் தாவரவியல் ஆய்வில் தோன்றுகின்றன.
# பூக்கும் தாவர மரபுநெறி குழுமம்

## பதிப்புகள்

இதுவரை 1998, 2003, 2009, 2016 ஆகிய நான்கு ஆண்டுகள், இந்த பன்னாட்டு அமைப்பின் ஆய்வுப் பதிப்புகள் வெளியிடப்பட்டுள்ளன. இப்பதிப்புகளால் தாவரங்களின் ஒற்றைத்தொகுதிமரபு உயிரினத் தோற்றம் என்ற கோட்பாடு வலுவற்றதாக ஆகிவிட்டது. மேலும், உலகின் முக்கிய உலர் தாவரகம் வழிமுறைகளும் மாற்றியமைக்கப்பட்டுள்ளன.
# தாரகைத் தாவரம்

**தாரகைத் தாவரம்** (Asterids) என்ற உயிரிக்கிளையானது, பூக்கும் தாவர மரபுநெறி குழுமம் வெளியிட்ட நான்காம் பதிப்பிலுள்ள(APG IV, 2016) உயிரிக்கிளைகளில் ஒன்றாகும். இக்கிளையில் 80,000 இனங்களுக்கும் மேற்பட்ட தாவரங்கள் அமைந்து, பூக்கும் தாவரத் தொகுதியின் மூன்றாவது பெரிய உயிரினக்கிளையாகத் திகழ்கிறது. 'அசுடர்' ("aster-") என்ற சொல்லுக்கு தாரகை; விண்மீன்; நட்சத்திரம் என்பது பொருளாகும். எனவே, இந்த உயிரினக்கிளைக்கு *தாரகைத்தாவரம்* என பெயர் அமைந்தது.
# இராஷ்டிரிய ரைபிள்ஸ்

**ராஷ்டிரிய ரைபிள்ஸ்** (*Rashtriya Rifles*) (சுருக்கமாக:**RR**) இந்தியாவின் ஜம்மு காஷ்மீர் மாநிலத்தில் தீவிரவாதத்தை ஒடுக்குவதற்காக 1958 ஆயுதப்படை (சிறப்பு அதிகாரங்கள்) சட்டத்தின் கீழ் 1990ல் நிறுவப்பட்டது.இது ஒரு பயங்கரவாத எதிர்ப்புப் படை ஆகும்.
ராஷ்டிரிய ரைபிள்ஸ் படை, இந்தியத் தரைப்படையிலிருந்து 75,000 வீரர்களைக் கொண்டது.
# இராஷ்டிரிய ரைபிள்ஸ்

## அமைப்பு

ஜம்மு காஷ்மீரில் ராஷ்டிரிய ரைபிள்ஸ் ஐந்து பயங்கரவாத எதிர்ப்புப் படைகளைக் கொண்டது.  
- பயங்கரவாத எதிர்ப்புப் படை - ரோமியோ படை – ரஜௌரி மாவட்டம் மற்றும் பூஞ்ச் மாவட்டம்
- பயங்கரவாத எதிர்ப்புப் படை - டெல்டா படை – தோடா மாவட்டம்
- பயங்கரவாத எதிர்ப்புப் படை- விக்டர் படை - அனந்தநாக் மாவட்டம், புல்வாமா மாவட்டம், சோபியான் மாவட்டம், குல்காம் மாவட்டம் மற்றும் பட்காம் மாவட்டம்
- பயங்கரவாத எதிர்ப்புப் படை- கிலோ படை – ஸ்ரீநகர் மாவட்டம், குப்வாரா மாவட்டம், பாரமுல்லா மாவட்டம்
- பயங்கரவாத எதிர்ப்புப் படை -யூனிபார்ம் படை – உதம்பூர் மாவட்டம், இராம்பன் மாவட்டம், ஜம்மு மாவட்டம்
# இராஷ்டிரிய ரைபிள்ஸ்

## இதனையும் காண்க

- அசாம் ரைப்பிள்ஸ்
- இந்தியத் துணை இராணுவப் படைகள்
# வார்ப்புரு:Sidebar person/styles.css

/* */
.sidebar-person {
: double #d69d36;
}  
.sidebar-person .sidebar-title {
font-size: 110%;
padding: 0;
line-height: 150%;
}  
.sidebar-person-title-image {
background-color: #002466;
vertical-align: middle;
padding: ;
}  
.sidebar-person-title {
background-color: #002466;
vertical-align: middle;
padding: ;
width: 100%;
}  
.sidebar-person-title > div {
font-size: 88%;
line-height: normal;
}  
.sidebar-person .sidebar-content {
padding: 0.3em;
}  
.sidebar-person .sidebar-navbar {
text-align: ;
}
# எர்பர்ட்டு சி. பிரவுன்

**எர்பர்ட்டு சார்லசு பிரவுன்** *(Herbert Charles Brown)* (மே 22,1912 - திசம்பர் 19,2004) ஓர் அமெரிக்க வேதியியலாளர் மற்றும் 1979 ஆம் ஆண்டு வேதியியலுக்கான நோபல் பரிசு பெற்றவர் ஆவார்.
# எர்பர்ட்டு சி. பிரவுன்

## வாழ்க்கையும் தொழிலும்

பிரவுன் இலண்டனில் எ**ர்பர்ட்டு புரோவர்னிக்** என்ற பெயரில் உக்ரைனிய யூதக் குடியேறிய பெற்றோருக்குப் பிறந்தார். அவர்கள் சைதோமிர் பெர்ல்லும் (கோரின்சுட்டைன் எனப்படுபவர்), சார்லசு புரோவர்னிக் (வன்பொருள் கடை மேலாளர் மற்றும் தச்சர்) ஆகிய இருவரும் ஆவர். அவரது குடும்பம் ஜூன் 1914 இல் சிகாகோவுக்குக் குடிபெயர்ந்தது , அப்போது அவருக்கு இரண்டு வயது. பிரவுன் சிகாகோவில் உள்ள கிரேன் ஜூனியர் கல்லூரியில் பயின்றார் , அங்கு அவர் சாரா பேலெனைச் சந்தித்தார் , பின்னர் அவர் திருமணம் செய்து கொண்டார். கல்லூரி மூடப்படும் இடரில் இருந்தது , பிரவுனும் பேலனும் ரைட் ஜூனியர் கல்லூரிக்கு மாற்றப்பட்டனர். 1937 ஆம் ஆண்டு பிப்ரவரி 6 ஆம் தேதி பிரவுன் பேய்லனை மணந்தார் , அவர் போரோனின் ஐதரைடுகளில் ஆர்வம் காட்டியதாக கருதுகிறார் , இது 1979 ஆம் ஆண்டில் ஜார்ஜ் விட்டிஜுடன் இணைந்து வேதியியலுக்கான நோபல் பரிசை வென்றார். இப்பணி தொடர்பான ஒரு தலைப்பில் பட்டப்படிப்பு தொடங்கி இரண்டு ஆண்டுகளுக்குப் பிறகு , 1938 இல் சிகாகோ பல்கலைக்கழகத்தில் முனைவர் பட்டம் பெற்றிருந்தார்.  
தொழில்துறையில் ஒரு பதவியைக் கண்டுபிடிக்க முடியாமல் அவர் முதுமுனைவர் பதவியை ஏற்க முடிவு செய்தார். இது அவரது கல்வி வாழ்க்கையின் தொடக்கமாக மாறியது. 1939 இல் சிகாகோ பல்கலைக்கழகத்தில் பயிற்றுவிப்பாளராகப் பணியாற்றினார் , டெட்ராய்டில் உள்ள வெய்ன் பல்கலைக்கழகத்தில் உதவிப் பேராசிரியராக சேருவதற்கு முன்பு நான்கு ஆண்டுகள் அந்தப் பதவியில் இருந்தார். 1946 இல் இணைப் பேராசிரியராக பதவி உயர்வு பெற்றார். 1947இல் பர்தூ பல்கலைக்கழகத்தில் கனிம வேதியியல் பேராசிரியராக இருந்த அவர் , 1960இல் ஆல்பா சி சிக்மாவின் பீட்டா நியூ இயக்கத்தில் சேர்ந்தார். 1978 முதல் 2004 இல் அவர் இறக்கும் வரை தகைமைப் பேராசிரியர் பதவியை வகித்தார்.பர்தூ பல்கலைக்கழக வளாகத்தில் ஏர்பர்ட்டு சி. பிரவுன் வேதியியல் ஆய்வகம் அவரது நினைவாக பெயரிடப்பட்டது. அவர் முனிச் பன்னாட்டு அறிவியல் கல்விக்கழகத் தகைமை உறுப்பினராக இருந்தார்.  
இரண்டாம் உலகப் போரின் போது எர்மன் இர்விங் சுலெசிங்கர் பிரவுன் உடன் பணிபுரிந்தபோது சோடியம் போரோவைதரைடு (NaBH4) செய்வதற்கான ஒரு முறையைக் கண்டுபிடித்தார் , இது போரான், நீரகப் போரனேசு சேர்மங்களை செய்யப் பயன்படுத்தப்படலாம். சமச்சீரற்ற தூய எனான்சியோமர்களை செய்வதற்கான முதல் பொதுவான முறையை கண்டுபிடிப்பதற்கு அவரது தொழில் வழிவகுத்தது. அவரது பெயர்களின் முதலெழுத்துகளாகக் காணப்படும் தனிமங்கள் H, C, B அவரது பணிக்களமாக இருந்தன.  
1969இல் அவருக்கு தேசிய அறிவியல் பதக்கம் வழங்கப்பட்டது.  
பிரவுன் தனது மனைவி சாராவை ஆதரித்ததற்காகவும் , வீடு, முற்றத்தை பேணிய நிதியால் ஆக்கப்பணி முயற்சிகளில் கவனம் செலுத்த இசைந்ததற்காகவும் மிகவும் பாராட்டினார். சுட்டாக்கோமில் நோபல் பரிசைப் பெற்ற பிறகு பிரவுன் கூறியது போல் அவர் பதக்கத்தை எடுத்துச் சென்றார் , மேலும் அவர் 100,000 அமெரிக்க டாலர் விருதை எடுத்துச் சென்றார்.  
1971 ஆம் ஆண்டில் அவர் அமெரிக்கச் ச்சாதனைக் கல்விக்கழகத்தின் பொற்தட்டு விருதைப் பெற்றார்.  
அவர் 2000 ஆம் ஆண்டில் ஆல்பா சி சிக்மா புகழ்முற்றத்தில் சேர்க்கப்பட்டார்.  
அவர் 2004 திசம்பர் 19,அன்று இந்தியானாவின் இலபாயெட்டேவில் உள்ள ஒரு மருத்துவமனையில் மாரடைப்பால் இறந்தார். அவரது மனைவி 2005மே 29 அன்று தனது 89வது வயதில் காலமானார்.
# விக்கிப்பீடியா:விக்கி மாரத்தான் 2024/எழுத்தாளர்கள்

தமிழில் இல்லாத கட்டுரைத் தலைப்புகள் இங்கே கொடுக்கப்பட்டுள்ளது. **இரு வரிக் கட்டுரைகள் உருவாக்குவதை கட்டாயம் தவிருங்கள்.** நீங்கள் ஒரு கட்டுரைரையினை தமிழில் உருவாக்கினால் இந்தப் பட்டியலில் இருந்து அந்தத் தலைப்பினை நீக்கி விடுங்கள் இதன்மூலம் இருமுறை உருவாக்கப்படுவது தவிர்க்கப்படும்.
# விக்கிப்பீடியா:விக்கி மாரத்தான் 2024/எழுத்தாளர்கள்

## இந்திய எழுத்தாளர்கள்
| Gurjot S. Kaler | 65591525 | 0 | 11543 | 20221108190342 |  |
| Abdullah Khan | 62801294 | 0 | 11674 | 20230814054043 |  |
| Manikchandra Vajpayee | 68219706 | 0 | 11963 | 20230918071416 |  |
| Purabi Roy | 72635740 | 0 | 11967 | 20230819204812 |  |
| Bimal Krishna Matilal | 2754344 | 0 | 11972 | 20230910144743 |  |
| Sumantra Ghoshal | 1848736 | 0 | 12155 | 20230909131305 |  |
| Aditya Magal | 41226189 | 0 | 12389 | 20230515085446 |  |
| T. R. Subba Rao | 1301950 | 0 | 12391 | 20230927052843 |  |
| Jogi | 69718659 | 0 | 12412 | 20230823174513 |  |
| Dantu Muralikrishna | 64492726 | 0 | 12894 | 20230909220037 |  |
| Rajah Banerjee | 68258816 | 0 | 13355 | 20230603194748 |  |
| Sangeet Sharma | 71163449 | 0 | 13385 | 20230329174025 |  |
| G. N. Saibaba | 66144823 | 0 | 13463 | 20230722230228 |  |
| Burra Venkatesham | 61258867 | 0 | 13981 | 20230522220017 |  |
| Dipesh Chakrabarty | 1173727 | 0 | 14188 | 20230913232001 |  |
| Saroo Brierley | 36117682 | 0 | 14632 | 20230830015714 |  |
| Debashis Sarkar | 59663583 | 0 | 14795 | 20230317204150 |  |
| Sanjib Baruah | 69210576 | 0 | 15069 | 20230814164231 |  |
| Ashraf Ali Thanwi | 3567238 | 0 | 15582 | 20230830060017 |  |
| Rahul Easwar | 46705891 | 0 | 16341 | 20230926015341 |  |
| Subodh Chandra Sengupta | 51143594 | 0 | 16376 | 20230515132354 |  |
| Motiravan Kangali | 64903755 | 0 | 17172 | 20230909150215 |  |
| Usha Rao-Monari | 71598637 | 0 | 17294 | 20230911130617 |  |
| Spruha Joshi | 36534816 | 0 | 17522 | 20230731195732 |  |
| Gurusaday Dutt | 8358700 | 0 | 19504 | 20230507103535 |  |
| Gautam Bhatia | 66846923 | 0 | 19950 | 20230919081117 |  |
| Sohil Vaidya | 71036499 | 0 | 21030 | 20230704071926 |  |
| Onkar Singh Lakhawat | 68958689 | 0 | 24575 | 20230927003038 |  |
| Edmond Fernandes | 73077446 | 0 | 25138 | 20230923160905 |  |
| Abhimanyu Singh Arha | 69529059 | 0 | 26259 | 20230927070019 |  |
| Vasudeo Sitaram Bendrey | 56455437 | 0 | 27207 | 20230921085912 |  |
| Basanta Kumar Mallik | 72318469 | 0 | 29098 | 20230927135916 |  |
| Gopal Sankaranarayanan | 74633215 | 0 | 29606 | 20230916054420 |  |
| Prabhat Ranjan Sarkar | 851595 | 0 | 35560 | 20230608144042 |  |
| Manav Kaul | 42698739 | 0 | 36294 | 20230913053423 | } |
# விக்கிப்பீடியா:விக்கி மாரத்தான் 2024/எழுத்தாளர்கள்

## கொல்கத்தா எழுத்தாளர்கள்
| Aroup Chatterjee | 420482 | 0 | 19536 | 20230909082614 |  |
| Premendra Mitra | 5947666 | 0 | 19629 | 20230102035039 |  |
| Badal Sircar | 12129123 | 0 | 20739 | 20230223060314 |  |
| Chinmoy Guha | 40447255 | 0 | 21120 | 20230307054439 |  |
| Abu Sayeed Ayyub | 65935484 | 0 | 22693 | 20230506234111 |  |
| Narayan Sanyal | 5379595 | 0 | 22912 | 20230721011333 |  |
| Rajanikanta Sen | 24650258 | 0 | 23304 | 20230503222105 |  |
| Angana P. Chatterji | 25124801 | 0 | 23397 | 20230829113430 |  |
| Raj Kamal Jha | 2791745 | 0 | 23405 | 20230905091145 |  |
| Amol Rajan | 39699143 | 0 | 24219 | 20230927170353 |  |
| Jaladhar Sen | 58028007 | 0 | 24590 | 20230921065407 |  |
| Ram Kamal Mukherjee | 33051700 | 0 | 25086 | 20230906032232 |  |
| Utpal Dutt | 2034426 | 0 | 27198 | 20230823092344 |  |
| Rajat Chaudhuri | 44297610 | 0 | 28832 | 20230424114736 |  |
| Amit Chaudhuri | 4056758 | 0 | 32194 | 20230830144058 |  |
| William Makepeace Thackeray | 40119 | 0 | 43231 | 20230921162946 |  |
| Jibanananda Das | 1637326 | 0 | 75008 | 20230916040115 | } |
# விக்கிப்பீடியா:விக்கி மாரத்தான் 2024/பழங்கால இந்தியா
| Khatik Mohalla | 61346869 | 0 | 3627 | 20230312112321 |  |
| Sambas Treasure | 41510200 | 0 | 3629 | 20230425161203 |  |
| Bania | 34242935 | 0 | 3630 | 20230127204100 |  |
| Gahana Bije | 31572584 | 0 | 3630 | 20210801190620 |  |
| Shambhu Singh | 40339339 | 0 | 3631 | 20220119180725 | } |
# இந்தியா-மத்திய கிழக்கு- ஐரோப்பா பொருளாதார வழித்தடம்

**இந்தியா-மத்திய கிழக்கு- ஐரோப்பா பொருளாதார வழித்தடம்** (*India-Middle East-Europe Economic Corridor* (**IMEC**), ஆசியாவையும், ஐரோப்பாவையும் மத்திய கிழக்கு மற்றும் மத்தியத் தரைக்கடல் வழியாக இணைக்கும் பொருளாதார வழித்தடம் ஆகும். இத்திட்டத்தை 2023ல் முதன்முதலில் இந்தியா முன்மொழிந்தது.  
9 மற்றும் 09 செப்டம்பர் 2023 அன்று புது தில்லியில் நடைபெற்ற ஜி-20 மாநாட்டில் இந்தியா, மத்திய கிழக்கு, ஐரோப்பிய நாடுகளை கடல், இரயில், சாலை வழியாக இணைக்கும் 6,000 கிலோ மீட்டர் நீளம் கொண்ட இப்பொருளாதார வழித்தடத்திற்கான திட்டம் அறிவிக்கப்பட்டது. இந்த திட்டத்திற்கான புரிந்துணர்வு ஒப்பந்தம் இந்தியா, அமெரிக்கா, சவுதி அரேபியா, ஐக்கிய அரபு அமீரகம், ஐரோப்பிய ஒன்றியம், ஜெர்மனி, பிரான்ஸ், இத்தாலி நாடுகள் 10 செப்டம்பர் 2023 அன்று கையெழுத்திட்டது.  
புதிய பொருளாதார வழித்தடத்தில் இருபுறமும் மின்சாரம், தொலைத்தொடர்பு கேபிள்கள் பதிக்கப்படும். அதோடு ஹைட்ரஜன் கொண்டு செல்ல இராட்சத குழாய்களும் பதிக்கப்படும். இந்த திட்டத்தால் இந்தியா, மத்திய கிழக்கு, ஐரோப்பியநாடுகளின் பொருளாதாரம் பெருமளவில் வளர்ச்சி அடையும். இலட்சக்கணக்கான மக்களுக்கு வேலைவாய்ப்பு கிடைக்கும். சுற்றுச்சூழல் பாதுகாக்கப்படும்.
# இந்தியா-மத்திய கிழக்கு- ஐரோப்பா பொருளாதார வழித்தடம்

## விமர்சனங்கள்

இவ்வழித்தடம் துருக்கி வழியாக செல்லாத காரணத்தால், செப்டம்பர் 2023ல் துருக்கி அதிபர் ரசிப் தைய்யிப் எர்டோகன் இத்திட்டத்தை விமர்சித்ததுடன், பாரசீக வளைகுடாவை ஐரோப்பாப்பாவை ஐக்கிய அரபு அமீரகம், கத்தார், ஈராக், துருக்கி வழியாக இணைக்கும் புதிய பொருளாதார வழித்தடத் திட்டத்தை அறிவித்தார்.
# 2023 ஜி20 புது தில்லி உச்சிமாநாடு

**2023 ஜி20 புது தில்லி உச்சிமாநாடு** (*2023 G20 New Delhi summit*), ஜி-20 நாடுகளின் உறுப்பினர்கள் அடங்கிய 18வது உச்சிமாநாடு இந்தியாவின் புது தில்லி நகரத்தில் உள்ள பாரத மண்டபத்தில் 9 மற்றும் 10 செப்டம்பர் 2023 ஆகிய நாட்களில் நடைபெற்றது. இம்மாநாட்டிற்கு இந்தியப் பிரதமர் நரேந்திர மோதி தலைமை வகித்தார். இம்மாநாட்டில் ஆப்பிரிக்க ஒன்றியம் 21வது உறுப்பினராகச் சேர்த்துக் கொள்ளப்பட்டு, அதன் பிரதிநிதியாக ஆப்பிரிக்க ஒன்றியத் தலைவர் கலந்து கொண்டார்.
# 2023 ஜி20 புது தில்லி உச்சிமாநாடு

## பின்னணி

2022 ஜி-20 17வது உச்சிமாநாடு இந்தோனேசியாவில் நடைபெற்றது. இந்திய விடுதலை இயக்கத்தின் 75வது ஆண்டு விழா 2023ம் ஆண்டில் கொண்டாடப்படுவதால், இந்தியப் பிரதமர் நரேந்திர மோதி கேட்டுக் கொண்டதற்கு இணங்க ஜி-20 18வது உச்சிமாநாடு 2023ம் ஆண்டில் இந்தியாவின் புது தில்லி நகரத்தில் நடைபெற்றது.
# 2023 ஜி20 புது தில்லி உச்சிமாநாடு

## தலைமை

2023ம் ஆண்டிற்கான ஜி-20 உச்சிமாநாட்டிற்கு இந்தியப் பிரதமர் நரேந்திர மோதி 1 டிசம்பர் 2022 முதல் 30 நவம்பர் 2023 முடிய தலைமை வகிப்பார்.2024 ஜி-20 உச்சி மாநாட்டிற்கு அர்கெந்தீனா அதிபர் தலைமை வகிப்பார்.
# 2023 ஜி20 புது தில்லி உச்சிமாநாடு

## நிகழ்ச்சி நிரல் முன்னுரிமைகள்

ஜி-20 உச்சிமாநாட்டில் இந்தியா 6 அம்ச திட்டங்களை முன்வைத்துள்ளது:  
- பசுமை வளர்ச்சி, சூழல் நிதி மற்றும் LiFE
- துரிதப்படுத்தப்பட்ட, உள்ளடக்கிய & மீள்திறன் வளர்ச்சி
- நிலையான வளர்ச்சி இலக்குகளில் முன்னேற்றத்தை துரிதப்படுத்துதல்
- தொழில்நுட்ப மாற்றம் & மின்னுவியல் பொது உள்கட்டமைப்பு
- 21ம் நூற்றாண்டிற்கான பலதரப்பு நிறுவனங்கள்
- பெண்கள் தலைமையிலான வளர்ச்சி
# 2023 ஜி20 புது தில்லி உச்சிமாநாடு

## பங்கேற்ற நாடுகளின் அரசுத் தலைவர்கள்

இந்த உச்சிமாநாட்டிற்கு ருசியாவின் அதிபர் விளாடிமிர் புதின் மற்றும் சீனா அதிபர் சீ சின்பிங் கலந்து கொள்ள்வில்லை.இருப்பினும் உருசியாவின் வெளியுறவு அமைச்சரும், சீனப் பிரதமரும் கலந்து கொண்டனர்.
# 2023 ஜி20 புது தில்லி உச்சிமாநாடு

## அழைக்கப்பட்ட அரசு விருந்தினர்கள்

<gallery widths="180" perrow="7">
File:Sheikh Hasina in New York - 2018 (44057292035) (cropped).jpg|alt=Bangladesh Sheikh Hasina, Prime Minister|****
பிரதம அமைச்சர்
File:President Azali Assoumani.jpg|alt=Comoros Azali Assoumani, President2023 Chairperson of the African Union|****
அரசுத் தலைவர் மற்றும் தலைவர், ஆப்பிரிக்க ஒன்றியம்
File:AbdelFattah Elsisi (cropped).jpg|alt=EgyptAbdel Fattah el-Sisi, President, 2023 Chairperson of NEPAD|****
அரசு அதிபர்
File:The Prime Minister, Shri Narendra Modi meeting the Prime Minister of the Republic of Mauritius, Mr. Pravind Kumar Jugnauth, in New Delhi on December 06, 2019 (1) (cropped).jpg|alt=MauritiusPravind Jugnauth, Prime Minister|****
பிரதம அமைச்சர்
Asa'ad bin Tariq Al Said at the Enthronement of Naruhito (1).jpg|alt=OmanAsa'ad bin Tariq, Deputy Prime Minister|****
துணை பிரதமர்
File:Lee Hsien Loong - 20101112.jpg|alt=SingaporeLee Hsien Loong, Prime Minister|****
பிரதம அமைச்சர்
P060532-212723.jpg|alt=SpainNadia Calviño, Vice Prime Minister,Permanent guest invitee|****
# 2023 ஜி20 புது தில்லி உச்சிமாநாடு

## இதனையும் காண்க

- ஜி-20
- ஜி-7
- ஜி4 நாடுகள்
- ஜி8
- ஜி8+5
- பிரிக்ஸ்
- பொதுநலவாய நாடுகள் (காமன்வெல்த் நாடுகள்)
- நாற்கரப் பாதுகாப்புப் பேச்சுவார்த்தை (குவாட்)
- தென்கிழக்காசிய நாடுகளின் கூட்டமைப்பு (ஆசியான்)
# விநாயக் சீதாராம் சர்வதே

**விநாயக் சீதாராம் சர்வதே** (*Vinayak Sitaram Sarwate*) இந்தியாவைச் சேர்ந்த ஓர் அரசியல்வாதியாவார். 1884-1972 ஆம் ஆண்டு காலத்தில் இவர் வாழ்ந்தார். இந்தூரைச் சேர்ந்த மராத்தி சுதந்திரப் போராட்ட வீரர், அரசியல் தலைவர் மற்றும் எழுத்தாளர் என பன்முகங்களுடன் அறியப்படுகிறார். 1940 ஆம் ஆண்டில் இராசுட்ரிய சுயம்சேவக் சங்கத்தின் தேசியத் தலைவராக இவர் நியமிக்கப்பட்டார். காங்கிரசு கட்சியுடன்தான் கூட்டணி என்றும் இவர் தெளிவாகக் கூறினார். மத்திய பாரத் மாநிலத்தை பிரதிநிதித்துவப்படுத்தும் இந்திய அரசியலமைப்பு சபையின் உறுப்பினராகவும் விநாயக் இருந்தார்.  
தனது மகள் சாலினி மோகேவுடன் இணைந்து "பால் நிகேதன் சங்கம்" என்ற சமூக சேவை மற்றும் கல்வி நிறுவனத்தை நிறுவினார்.  
1966 ஆம் ஆண்டு, இந்தியக் குடியரசுத் தலைவரால், இந்தியாவின் மூன்றாவது உயரிய குடிமகன் விருதான பத்ம பூசண் விருது இவருக்கு வழங்கப்பட்டது
# விமல் குமார் சோர்டியா

**விமல் குமார் சோர்டியா** (*Vimal Kumar Chordia*) இந்தியாவைச் சேர்ந்த ஓர் அரசியல்வாதியாவார். 1924 ஆம் ஆண்டு அக்டோபர் மாதம் 15 ஆம் தேதியன்று இவர் பிறந்தார். மாநிலங்களவை உறுப்பினராக இருந்த ஓர் அரசியல்வாதியாக இவர் அறியப்படுகிறார். 1952 ஆம் ஆண்டு முதல் 1957 ஆம் ஆண்டு வரை மத்திய பாரத சட்டமன்ற உறுப்பினராகவும், 1957 ஆம் ஆண்டு முதல் 1962 ஆம் ஆண்டு வரை மத்தியப் பிரதேச சட்டமன்ற உறுப்பினராகவும் இருந்தார். சோர்டியா பாரதிய சன சங்கத்தின் மாநிலப் பிரிவின் துணைத் தலைவராகவும் பணியாற்றினார், 1962 ஆம் ஆண்டு முதல் 1968 ஆம் ஆண்டு வரை மாநிலங்களவை உறுப்பினராக இருந்தார். சோர்டியாவின் மரணம் 9 ச்னவரி 2019 அன்று அறிவிக்கப்பட்டது.
# புதினா வரிசை

**புதினா வரிசை** (mint order; தாவர வகைப்பாட்டியல்: Lamiales) என்பது பூக்கும் தாவரங்களின் வரிசைகளில் ஒன்றாகும். இத்தாவர வரிசை தாரகைத் தாவரம் என்ற உயிரிக்கிளையின் கீழ் அமைகிறது. இவ்வரிசையின் கீழ் ஏறத்தாழ 23,810 இனங்களும், 1,059 பேரினங்களும், இவையனைத்தும் 25 குடும்பங்களும் உள்ளன. லேமியேல்சு (Lamiales) என்பதில் ஏல்சு(ales) என்பது வரிசைக்குரிய பின்னொட்டு ஆகும். மீதமுள்ள *லேமியா*(Lamia) என்ற சொல்லானது கிரேக்க, இத்தாலிய நகரங்களைக் குறிக்கிறது. பழைய கிரேக்கத்தில் 'அழகிய மாயக்காரியைக்' குறிக்கிறது. பூக்கும் தாவரங்களின் வரிசை என்பதால், அதன் பூக்களின் வடிவமைப்பைக் கருத்தில் கொண்டு தமிழில் இவ்வரிசையை *ஈரிடைநுகப்பூத் தாவரம்* என்றழைக்கலாம்.
# அர்ஜுன் பிரபாகரன்

**அர்ஜுன் பிரபாகரன்** (*Arjun Prabhakaran*) ஓர் இந்திய இயக்குநரும் திரைக்கதை ஆசிரியரும் ஆவார். இவர் மலையாளத் திரைப்படத்துறையில் பணிபுரிகிறார்.
# அர்ஜுன் பிரபாகரன்

## திரைப்பட வாழ்க்கை

32 வது அத்தியாயம் 23 வது வசனம் (2015) மூலம் இயக்குநராக அறிமுகமானார். கோவிந்த் பத்மசூர்யா, லால், மியா ஆகியோர் முக்கிய கதாபாத்திரங்களில் நடித்திருந்தனர். இரண்டாவது படமான *ஷிபு* 2019 ஆம் ஆண்டு வெளியானது. கார்த்திக் ராமகிருஷ்ணன், சலீம் குமார், அஞ்சு குரியன் ஆகியோர் முக்கிய வேடங்களில் நடித்துள்ளனர்.  
அமேசான் பிரைம் வீடியோவில் நேரடியாக வெளியான இவரது மூன்றாவது படமான பன்னர்கட்டா (2021) பரவலான விமர்சன கவனத்தைப் பெற்றது. இது 26வது இந்திய சர்வதேச திரைப்பட விழாவின் அதிகாரப்பூர்வ தேர்வாகும். 2023இல் *தாரம் தீர்த்த கூடாரம்* என்ற திரைப்படம் வெளியானது. இதில் கார்த்திக் ராமகிருஷ்ணன், நைனிதா மரியா ஆகியோர் நடித்துள்ளனர்.
# அர்ஜுன் பிரபாகரன்

## படங்கள்

| 2015 | *32 வது அத்தியாயம் 23 வது வசனம்* | முதல் படம் |
| --- | --- | --- |
| 2019 | *ஷிபு* |  |
| 2021 | பன்னர்கட்டா |  |
| 2023 | *தாரம் தீர்த்த கூடாரம்* |  |
# வினோத் கோசல்கர்

**வினோத் கோசல்கர்** (*Vinod Ghosalkar*) இந்தியாவைச் சேர்ந்த ஓர் அரசியல்வாதியாவார். மகாராட்டிரா மாநிலம் மும்பையைச் சேர்ந்த சிவசேனாவின் தலைவராகவும் அறியப்படுகிறார். 2009 ஆம் ஆண்டு முதல் 2014 ஆம் ஆண்டு வரை மகாராட்டிரவின் சட்டமன்ற உறுப்பினராக இருந்தார். இவர் முன்னதாக பெருநகர மும்பையின் மாநகராட்சியில் கூட்டுரிமைக் குழு உறுப்பினராக இருந்தார்.
# வினோத் கோசல்கர்

## வகித்த பதவிகள்

2009: மகாராட்டிரா சட்டப் பேரவை உறுப்பினராகத் தேர்ந்தெடுக்கப்பட்டார்.  
2010 முதல்: துணைத் தலைவர், சிவசேனா  
2014: சிவசேனா சம்பார்க் பிரமுக் அவுரங்காபாத் மாவட்டம்  
2018 : மும்பை கட்டிட பழுது மற்றும் புனரமைப்பு வாரியத்தின் தலைவராக நியமிக்கப்பட்டார்
# மூன்றாம் கோபாலன்

**மூன்றாம் கோபாலன்**, (*Gopala* III ) (ஆட்சி 940 &ndash; 960 கி.பி) முன்பு இரண்டாம் கோபாலன் எனவும் அழைக்கப்பட்டார். இந்திய துணைக் கண்டத்தின் வங்காளப் பகுதியில் உள்ள பால மன்னர் ராஜ்யபாலனின் வாரிசாவார். இவர் 20 ஆண்டுகள் ஆட்சி செய்தார். இவர் பாலப் பேரரசின் ஒன்பதாவது ஆட்சியாளர் ஆவார். இவருக்குப் பின் இரண்டாம் விக்ரகபாலன் ஆட்சிக்கு வந்தார்.
# மூன்றாம் கோபாலன்

## வாழ்க்கை

கோபாலன் இராட்டிரகூட இளவரசி பாக்யாதேவிக்கும் ராஜ்யபாலனுக்கும் மகனாவார்.  
மறைந்த அனைத்து பால ஆட்சியாளர்களைப் போலவே இவரும் பலவீனமான ஆட்சியாளராக இருந்தார். கோபாலனின் ஆட்சியின் போது, திரிபுரியின் காலச்சூரிகள் சந்தேலர்கள் பிரதிகாரர்களின் நிலங்களைக் கைப்பற்றினர். காம்போஜ பழங்குடியினரும் வங்காளத்தின் வடக்கில் தங்களை நிலைநிறுத்தி, கோபாலனை தெற்கு பீகார் மற்றும் மேற்கு வங்காளம் வரை துரத்தினார்கள்.. இவருடைய ஆட்சியில் பாலப் பிரதேசம் வெகுவாகக் குறைக்கப்பட்டது.
# இரண்டாம் விக்ரகபாலன்

**இரண்டாம் விக்ரகபாலன்** (*Vigrahapala* II) (ஆட்சி.கி.பி. 966 – 978) இந்திய துணைக் கண்டத்தின் வங்காளப் பகுதியில் ஆட்சி செய்த பால மன்னன் மூன்றாம் கோபாலனின் வாரிசாவார். பால வம்சத்தின் பத்தாவது ஆட்சியாளரான இவர் குறைந்தது 12 ஆண்டுகள் ஆட்சி செய்தார். இவருக்குப் பிறகு குறிப்பிடத்தக்க அரசனான மகிபாலா ஆட்சிக்கு வந்தார்.
# இரண்டாம் விக்ரகபாலன்

## ஆட்சி

இவரது ஆட்சியின் போது, பாலப் பேரரசு பீகார் மற்றும் வடக்கு வங்காளத்துடன் குறைக்கப்பட்டது. வங்காளத்தின் கிழக்கிலிருந்து, சந்திர வம்ச மன்னன், கல்யாணசந்திரன் கௌட பிரதேசத்தையும், காமரூபத்தின் தலைநகரையும் கைப்பற்றினார். இருப்பினும் விக்ரகபாலன் கிழக்கு மற்றும் தெற்கு பீகார் மற்றும் வடக்கு வங்காளத்தின் மீது தனது கட்டுப்பாட்டை பராமரிக்க முடிந்தது. இந்த வெற்றிகள் பாலப் பேரரசை கடுமையாக பலவீனப்படுத்தியது. இவரது வாரிசான மகிபாலாவின் கீழ் பால வம்சத்தின் மறுமலர்ச்சிக்கான அடித்தளத்தை அமைத்தது.
# கோபால பிள்ளை

**முனைவர். ஜி. சி. கோபால பிள்ளை** (*Gopala Pillai*) திருவிதாங்கூர் உரங்கள் மற்றும் இரசாயன நிறுவனத்தின் முன்னாள் தலைவரும், நிர்வாக இயக்குநராகப் பணியாற்றிய ஒரு இந்திய அதிகாரியுமாவார். இவர் கேரள தொழில்துறை உள்கட்டமைப்பு மேம்பாட்டு நிறுவனத்தையும் (KINFRA) நிறுவினார்.  
இவர் பொது-தனியார் கூட்டாண்மை மூலம் மாநிலத்திற்காக தான் நினைத்த பல திட்டங்களை வளர்த்தெடுத்தார். அதில் கேரளா பற்றிய இவரது பார்வை தெளிவாகத் தெரிகிறது. இவர் சிலகாலம் *இன்ஃப்ராஸ்ட்ரக்சர்ஸ் கேரளா* நிறுவனத்தின் தலைவராக இருந்தார். கேரளாவின் மிகவும் ஆர்வமுள்ள நிர்வாகிகளில் ஒருவராகவும் அங்கீகரிக்கப்பட்டவர்.  
அரசாங்கத்திற்குச் சொந்தமான கேரள தொழில்துறை உள்கட்டமைப்பு மேம்பாட்டு நிறுவனத்தை வெற்றிகரமாக வழிநடத்தினார். இன்கெல் நிறுவனத்தில் இவர் பணியாற்றியதைத் தொடர்ந்து, கேரள அரசின் பொதுத்துறை மறுசீரமைப்பு மற்றும் உள் தணிக்கை வாரியத்தின் தலைவராக நியமிக்கப்பட்டார்.
# கோபால பிள்ளை

## கல்வி

கோபால பிள்ளை திருவனந்தபுரத்தில் உள்ள மகாத்மா காந்தி கல்லூரியில் தனது பட்டப்படிப்பை முடித்தார். மேலும் சட்டத்தில் கூடுதல் பட்டப்படிப்பையும் முடித்தார்.திருவனந்தபுரம் லயோலா சமூக அறிவியல் கல்லூரியில் சமூகப் பணியில் முதுகலைப் பட்டம் முடித்தார். அடிப்படைப் பட்டங்களைத் தவிர, இங்கிலாந்தின் லீட்ஸ் பல்கலைக்கழகத்தின் பிஇஎம்சி படித்தார்.
# கோபால பிள்ளை

## சொந்த வாழ்க்கை

இவரது மனைவி லதா மருத்துவராக உள்ளார். இவரது மகன் சபரீஷ் கோபால பிள்ளை, இந்திய வருவாய் துறையில் அதிகாரியாக உள்ளார்.
# டி. வி. சசிவர்ண தேவர்

**டி.வி. சசிவர்ண தேவர்** (*T.V. Sasivarna Thevar*) ஓர் இந்திய அரசியல்வாதி ஆவார். இவர் 1912 ஆம் ஆண்டு ஆகத்து மாதம் 6 ஆம் தேதி பிறந்தார். 1973 ஆம் ஆண்டு நவம்பர் மாதம் 7 ஆம் தேதி இறந்தார். இவர் உ.முத்துராமலிங்கத் தேவரின் ஆதரவாளராகவும், அனைத்திந்திய பார்வர்டு பிளாக் என்ற அரசியல் கட்சியின் தலைவராகவும் இருந்தார்.  
சசிவர்ண தேவர் சென்னை மாகாணத்தின் தெற்குப் பகுதியில் பிறந்தவர் ஆவார். டி.லாடசாமி சேர்வை மற்றும் குருவம்மாளுக்கு 1934 ஆம் ஆண்டில் குற்றப் பழங்குடியினர் பரம்பரை சட்டத்தை எதிர்த்து முத்துராமலிங்கத் தேவர் ஏற்பாடு செய்த இயக்கத்தில் சேர்ந்தார். பின்னர் இந்திய தேசிய காங்கிரசில் சேர்ந்தார்.  
முத்துராமலிங்கத் தேவர் இந்திய தேசிய காங்கிரசு கட்சியில் இருந்து பதவி விலகி 1939 ஆம் ஆண்டு அனைத்திந்திய பார்வர்டு பிளாக்கு கட்சியில் இணைந்தபோது, சசிவர்ண தேவர் அக்கட்சியை பின்பற்றினார். 1951 ஆம் ஆண்டு அனைத்திந்திய பார்வர்டு பிளாக் கட்சியின் வேட்பாளராக சட்டப் பேரவைத் தேர்தலில் போட்டியிட்டு வெற்றி பெற்றார்.  
1957 ஆம் ஆண்டு அனைத்திந்திய பார்வர்டு பிளாக்கு கட்சி சார்பில் அருப்புக்கோட்டை தொகுதியில் முத்துராமலிங்கத் தேவர் போட்டியிட்டு வெற்றி பெற்றார். இதனால் தான் முன்பு வகித்து வந்த முதுகுளத்தூர் சட்டமன்ற உறுப்பினர் பதவியை பதவி விலகல் செய்தார். சசிவர்ண தேவர் முதுகுளத்தூர் இடைத்தேர்தலில் நின்று வெற்றி பெற்றார். இருப்பினும், இந்த வெற்றி சர்ச்சையைத் தூண்டியது. இதன் விளைவாக காங்கிரசு தலைவர் இம்மானுவேல் சேகரன் தேவேந்திரர் கொல்லப்பட்டார் மற்றும் 1957 ஆம் ஆண்டு முதுகுளத்தூர் கலவரத்தைத் தூண்டியது.  
பல்வேறு சாதி மக்களிடையே நல்லிணக்கத்திற்காக அரசு ஏற்பாடு செய்திருந்த சாதிகளுக்கு இடையேயான அமைதி மாநாட்டில் சசிவர்ண தேவர் ஒரு பகுதியாக இருந்தார். இந்த மாநாட்டில் தேவர், நாடார், தேவேந்திரர் போன்ற தலைவர்கள் கலந்து கொண்டனர். இம்மானுவேல் சேகரனின் மரணம் மற்றும் முதுகுளத்தூர் கலவரம் அதைத் தொடர்ந்து விரைவில் நடந்தது.  
1963 ஆம் ஆண்டு அக்டோபர் மாதம் 30 ஆம் தேதி முத்துராமலிங்கத் தேவர் இறந்ததைத் தொடர்ந்து, தேவரின் மற்றொரு சீடரான பா.கா.மூக்கைய்யாத் தேவர் மற்றும் சசிவர்ண தேவர் இடையே அதிகாரப் போட்டி வெடித்தது. மூக்கையா தேவர் வெற்றி பெற்றார் மற்றும் சசிவர்ண தேவர் சுபாசிசுட் பார்வர்டு பிளாக் கட்சியை உருவாக்கினார்.
# டி. வி. சசிவர்ண தேவர்

## மேலும் பார்க்கவும்

- பசும்பொன் முத்துராமலிங்க தேவர்
- 1957 ராம்நாடு கலவரம்
- பி.கே.மூக்கையா தேவர்
# நாராயணபாலன்

**நாராயணபாலன்** (*Narayanapala*) (9-10 ஆம் நூற்றாண்டு) இந்திய துணைக் கண்டத்தின் கிழக்குப் பகுதிகள், முக்கியமாக வங்காள மற்றும் பீகார் பகுதிகளில் ஆட்சி செய்த பால வம்சத்தின் ஏழாவது மன்னராவார்.  
இவர் முதலாம் விக்ரகபாலனின் மனைவியும் காலச்சூரி இளவரசியுமான லஜ்ஜாதேவியின் மகனாவார். இவருக்குப் பிறகு இவரது மகன் ராஜ்யபாலன் ஆட்சிக்கு வந்தார்.  
கயா கோயில் கல்வெட்டு இவரது 7 வது ஆட்சி ஆண்டில் தேதியிடப்பட்டுள்ளது. இந்திய அருங்காட்சியக (பாட்னா மாவட்டத்தில் கண்டுபிடிக்கப்பட்டது) கல்வெட்டு இவரது 9 வது ஆட்சி ஆண்டில் தேதியிடப்பட்டது. பாகல்பூர் செப்புத் தகடு மானியம் இவரது 17 வது ஆட்சி ஆண்டில் தேதியிடப்பட்டது. பீகார் வோட்டிவ் படக் கல்வெட்டு இவரது 54 வது ஆட்சி ஆண்டை குறிக்கிறது. இவரது மந்திரி பட்டா குரவமிஷ்ராவின் பாதல் தூண் கல்வெட்டும் இவரது ஆட்சி பற்றிய தகவல்களை வழங்குகிறது.  
பல்வேறு கல்வெட்டுகள் மற்றும் வரலாற்று பதிவுகளின் வெவ்வேறு விளக்கங்களின் அடிப்படையில், வெவ்வேறு வரலாற்றாசிரியர்கள் நாராயணபாலனின் ஆட்சியை கி.பி. 854 க்கும் 917க்கும் இடையிலிருந்ததாக மதிப்பிடுகின்றனர்.  
பிரதிகாரப் பேரரசர் மிகிர போஜன் இவரை வீழ்த்தி தனது இராச்சியத்தை விரிவாக்கினார்.
# முல்லைக் குடும்பம்

**முல்லைக் குடும்பம்** (தாவர வகைப்பாட்டியல்:*Oleaceae*, ஆங்கிலம்:olive family, lilac family) என்பது பன்னாட்டு தாவரவியல் அமைப்பினர், ஏற்றுக்கொண்டு அறிவித்த, தனித்துவமுள்ள தாவரக் குடும்பங்களில் ஒன்றாகும். இக்குடும்பத்தைக் கண்டறிந்த தாவரவியலாளர், <small>Hoffmanns. & Link</small> ஆவார். இங்கிலாந்திலுள்ள கியூ தாவரவியற் பூங்கா, இக்குடும்பத்தைக் குறித்து வெளியிட்ட, முதல் ஆவணக் குறிப்பும், ஆண்டும் வருமாறு: Fl. Portug. [Hoffmannsegg] 1: 62. 1809 [1 Sep 1809] (as "Oleinae") (1809)nom. cons. இக்குடும்பம், புதினா வரிசை என்பதுள் அடங்குகிறது.இப்பேரினங்களில் ஒன்றான *கார்ட்ரெமா (Cartrema*) என்ற பேரினம் அழிந்து போனதாக அறிவிக்கப்பட்டது. 2012 ஆம் ஆண்டு இத்தாவரப் பேரினம், மீண்டும் உயிர்பிக்கப்பட்டுள்ளது. இக்குடும்பத்தில் ஏறத்தாழ 700 இனங்கள் உள்ளன. இவற்றின் பெரும்பான்மையான பூக்கள் நுறுமண மிக்கவையாக உள்ளன. இவற்றின் புறத்தோற்றமானது மரமாகவும், குறுமரமாகவும், தடித்த தண்டு அமைப்பைக் கொண்டு படரும் கொடியாகவும் இருக்கின்றன.
# முல்லைக் குடும்பம்

## இதன் பேரினங்கள்

இக்குடும்பத்தின் கீழ், 29 பேரினங்களை, பன்னாட்டு வகைப்பாட்டியலறிஞர் ஏற்றுக் கொண்டுள்ளனர்.  
1. *Abeliophyllum*
1. *Cartrema*
1. *Chengiodendron*
1. *Chionanthus*
1. *Chrysojasminum*
1. *Comoranthus*
1. *Dimetra*
1. *Fontanesia*
1. *Forestiera*
1. *Forsythia*
1. *Fraxinus*
1. *Haenianthus*
1. *Hesperelaea*
1. *Jasminum* = மல்லிப் பேரினம்
1. *Ligustrum*
1. *Menodora*
1. *Myxopyrum*
1. *Nestegis*
1. *Noronhia*
1. *Notelaea*
1. *Nyctanthes*
1. *Olea*
1. *Osmanthus*
1. *Phillyrea*
1. *Picconia*
1. *Priogymnanthus*
1. *Schrebera*
1. *Syringa*
1. *Tetrapilus*
# குணம்நேனி சாம்பசிவ ராவ்

**குணம்நேனி சாம்பசிவ ராவ்** (*Kunamneni Sambasiva Rao*) இந்தியாவைச் சேர்ந்த ஓர் அரசியல்வாதியாவார். இந்திய பொதுவுடமைக் கட்சியின் தலைவராக இவர் செயல்பட்டார். 2009 ஆம் ஆண்டில் கொத்த குடெம் தொகுதியில் போட்டியிட்டு ஆந்திரப் பிரதேச சட்டப் பேரவை உறுப்பினராகத் தேர்ந்தெடுக்கப்பட்டார். 2022 ஆம் ஆண்டு செப்டம்பர் மாதத்தில் இந்திய பொதுவுடமைக் கட்சியின் தெலுங்கானா மாநில ஆட்சி மன்றத்தின் செயலாளராக தேர்ந்தெடுக்கப்பட்டார்.
# மல்லி இனக்குழு

**மல்லி இனக்குழு** (தாவர வகைப்பாட்டியல் : *Jasmineae*) என்பது பூக்கும் தாவர இனக்குழுக்களில் ஒன்றாகும். இது முல்லைக் குடும்பத்தில் அமைந்துள்ளது.
# மல்லி இனக்குழு

## பேரினங்கள்

- மல்லிப் பேரினம் - *Jasminum* <small>L.</small> - மல்லிகைகள் (Jasmines)
- *Menodora* <small>Humb. & Bonpl.</small>
# தெல்லகுல ஜாலய்யா

**தெல்லகுல ஜலய்யா** (*Tellakula Jalayya*) இந்தியாவைச் சேர்ந்த ஓர் அரசியல்வாதியாவார். குண்டூர் தொகுதியிலிருந்து தேர்ந்தெடுக்கப்பட்டு 1955 ஆம் ஆண்டு முதல் 1962 ஆம் ஆண்டு வரை இவர் ஆந்திரப் பிரதேச சட்டமன்ற உறுப்பினராக இருந்தார். மேலும் குண்டூர் மாநகராட்சியின் முதல் தலைவராகவும் இவர் பணியாற்றினார். தெல்லகுல ஜாலய்யா மற்றும் நடிம்பல்லி நரசிம்ம ராவ் ஆகியோர் தமது நகராட்சி கழக தலைமைப் பொறுப்பில் இருந்த போது அமைதி மற்றும் நல்லிணக்கத்தின் சின்னமாக சின்னா கோபுரத்தை கட்டினார்கள். இக்கோபுரம் இன்றும் குண்டூர் நகரத்தின் ஓர் அடையாளமாக இருந்து வருகிறது. 1971 ஆம் ஆண்டு போலிசெட்டி சோமசுந்தரத்தின் மகன்களுடன் தெல்லகுல ஜாலய்யா இணைந்து தெல்லகுல ஜாலய்யா போலிசெட்டி சோமசுந்தரம் கல்லூரியை நிறுவினர்.
# சுலாவெசி மைனா

**சுலாவெசி மைனா** (*Sulawesi myna*)(*பேசிலோரினிசு செலிபென்சிசு*) என்பது *இசுடெர்னிடே* குடும்பத்தில் உள்ள மைனா சிற்றினமாகும். இது இந்தோனேசியாவின் சுலாவெசியில் மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.
# சுலாவெசி மைனா

## விளக்கம்

சுலாவெசி மைனா நீளம் வரை வளரும் ஒரு பறவையாகும். இது பளபளப்பான கருப்பு நிறப் பறவை. நிரந்தரமாக உயர்த்தப்பட்ட முகட்டினைத் தலைப்பகுதில் கொண்டுள்ளது. இந்த முகடு ஆண் மைனாவில் பெரியது. மைனாவின் முகம் மற்றும் தொண்டையின் பக்கங்களில் வெள்ளைத் திட்டுகள் உள்ளன. கண்ணைச் சுற்றி ஒரு நீல-கருப்பு வளையம் சிறகுகளற்று வெற்று தோலுடன் உள்ளது. அலகு வெளிர் நீல-பச்சை நிறமாகவும், கால்கள் மஞ்சள் நிறமாகவும் இருக்கும். இளம் பறவைகள் கடுங்கபிலை பழுப்பு நிறத்தில் இருக்கும்.  
இந்த மைனாவில் முணுமுணுப்புகள், உயர் தொனியுடைய சீழ்க்கை, கீச்சொலி மற்றும் மென்குரல் உள்ளிட்ட பல்வேறு ஒலிப்புகளாக உள்ளன. ஒரு அழைப்பு சீழ்க்கையினை இறங்கு வரிசையாகும், மற்றொன்று "மீயோவ்" என்று ஒலிக்கும் ஒரு இறங்கு நாசி அழைப்பாகவும் தலையை முன்னோக்கித் தள்ளும் மற்றும் பின்புற இறகுகளை உயர்த்தியபடி உச்சரிக்கப்படுகிறது. இவை சிறிய முதுகெலும்பு உயிரிகளையும் உண்ணுகிறது. இது இடம்பெயராத இனமாகும். ஆனால் பல்வேறு வகையான மரங்களில் பழங்களைத் தேடி காடுகளைச் சுற்றி வரும்.
# சுலாவெசி மைனா

## நிலை

சுலாவெசி மைனா, *பே. செலிபென்சிசு* சுலாவெசியில் காணப்பட்டாலும், இது மிகவும் பொதுவானதாகக் கூறப்படுகிறது. மொத்த பறவைகளின் எண்ணிக்கை கணக்கிடப்படவில்லை அல்லது எண்ணிக்கை குறித்த போக்கு அறியப்படவில்லை. ஆனால் பன்னாட்டு இயற்கைப் பாதுகாப்புச் சங்கம் எந்த குறிப்பிட்ட அச்சுறுத்தல்களையும் அடையாளம் காணவில்லை என்றும் இதன் நிலையினை "தீவாய்ப்புக் கவலை குறைந்த இனமாக" செம்பட்டியலில் மதிப்பிட்டுள்ளது.
# திலிச்சோ ஏரி

**திலிச்சோ ஏரி** (*Tilicho Lake* ) என்பது நேபாளத்தின் மனாங் மாவட்டத்தில் 55 கிலோமீட்டர்கள் (34 மைல்) தொலைவில், பொக்காரா நகரிலிருந்து காகம் பறந்து செல்லும் வழியைப் போன்ற ஒரு ஏரியாகும். இது இமயமலையின் அன்னபூர்ணா மலைத்தொடரில் 4,919 மீட்டர் (16,138 அடி) உயரத்தில் அமைந்துள்ளது. மற்றொரு ஆதாரம் ஏரியின் உயரம் 4,949 மீட்டர் (16,237 அடி) எனவும் பட்டியலிடுகிறது. கடல் மட்டத்திலிருந்து 4,949 மீட்டர் உயரத்தில் அமைந்துள்ளது. நேபாளி நீரியல் மற்றும் வானிலை ஆய்வுத் துறையின் (2003) தரவுகளின்படி, ஏரியில் நீர்வாழ் உயிரினங்கள் எதுவும் பதிவு செய்யப்படவில்லை.
# திலிச்சோ ஏரி

## பிற செயல்பாடுகள்

ஏரி, அன்னபூர்ணா மலையேற்றத்தின் மிகவும் பிரபலமான இடங்களில் ஒன்றாகும். உச்சியை அடைய கூடுதலாக 3-4 நாட்கள் ஆகும். மானாங்குக்கும் ஏரிக்கும் இடையே புதிய தங்கும் விடுதிகள் கட்டப்பட்டுள்ளதால், முகாம் தேவையில்லை.  
ஏரியானது, மிக உயரமான ஸ்கூபா டைவ்களில் ஒன்றாகும். 2000 ஆம் ஆண்டில், ஆண்ட்ரி ஆண்ட்ரியுஷின், டெனிஸ் பேகின் மற்றும் மாக்சிம் கிரெஸ்கோ ஆகியோரைக் கொண்ட உருசிய டைவிங் குழு, ஏரியில் ஸ்கூபா டைவ் செய்தது
# திலிச்சோ ஏரி

## மத முக்கியத்துவம்

திலிச்சோ ஏரி என்பது இராமாயணக் காவியத்தில் குறிப்பிடப்பட்டுள்ள பழமையான காக பூசுந்தி ஏரி என்று இந்துக்கள் நம்புகின்றனர். காக் பூசுந்தி முனிவர் இராமாயணத்தின் நிகழ்வுகளை இந்த ஏரிக்கு அருகிலுள்ள பறவைகளின் அரசன் கருடனிடம் முதலில் கூறியதாக நம்பப்படுகிறது. கருடனிடம் கதை சொல்லும் போது முனிவர் காகத்தின் வடிவம் எடுத்தார். காகம் என்பது சமசுகிருதத்தில் காக் என்று மொழிபெயர்க்கப்பட்டுள்ளது. எனவே முனிவருக்கு காக் பூசுந்தி என்று பெயர்.
# திலிச்சோ ஏரி

## சுற்றியுள்ள மலைகள்

காங்சார், முக்திநாத் சிகரம், நீலகிரி மற்றும் திலிச்சோ போன்ற மலைகளும் ஏரியைச் சுற்றி அமைந்துள்ளன.
# திலிச்சோ ஏரி

## இதனையும் காண்க

- குருதோங்மார் ஏரி
- சாங்கு ஏரி
# தேவ மாணிக்கியா

**தேவ மாணிக்கியா** (*Deva Manikya*) இ. 1563), 1520 முதல் 1530 வரை திரிபுரா இராச்சியத்தை ஆண்ட மாணிக்கிய வம்சத்தைச் சேர்ந்த அரசனாவார். பிரபலமான தான்ய மாணிக்கியாவின் மகனான இவர் ஆரம்பத்தில் தனது தந்தையின் இராணுவ வெற்றிகளின் பாரம்பரியத்தைத் தொடர்ந்தார. இருப்பினும் இறுதியில் இவர் குறைவான வெற்றியையே அடைய முடிந்தது. மதத்தின் மீது ஆர்வமுள்ள மன்னரான இவர் தனது ஆன்மீக குருவால் திட்டமிடப்பட்ட ஒரு சதித்திட்டத்தில் இறுதியில் கொல்லப்பட்டார்.
# தேவ மாணிக்கியா

## ஆட்சி

தான்ய மாணிக்கியாவின் இளைய மகனான தேவ மாணிக்கியா 1520 இல் தனது அண்ணன் துவஜா மாணிக்கியாவின் மரணத்திற்குப் பிறகு அரியணை ஏறினார். அதே ஆண்டு, இவர் புலுவா இராச்சியத்தின் (இப்போது வங்காளதேச மாவட்டமான நவகாளியில் அமைந்துள்ளது) மீது படையெடுத்து அதைக் கைப்பற்றினார். சோனார்கான் நகரமும் இதேபோல் கைப்பற்றப்பட்டது. மேலும் தேவா சிட்டகொங்கின் மீது ஆதிக்கம் செலுத்தியதாகவும் நம்பப்படுகிறது. இருப்பினும், இவரது போட்டியாளரான வங்காள சுல்தான் நஸ்ரத் ஷா விரைவில் பிந்தைய பகுதியை மீண்டும் கைப்பற்றியதில் இருந்து இவரது வெற்றிகள் தற்காலிகமானவை என்பதை நிரூபிக்கப்பட்டன. பல ஆண்டுகளுக்குப் பிறகு தேவாவின் மகன் தனது சொந்த வெற்றியைக் கொண்டாடியதால், சோனார்கானும் ஒரு கட்டத்தில் கைவிட்டுப் போனது என்பதும் தெளிவாகத் தெரிகிறது.  
இவர் ஆழ்ந்த பக்தி கொண்ட தனிமனிதராக இருந்தார். மேலும், இந்து சமயத்தின் சக்தி பாரம்பரியத்தை பின்பற்றினார்.புலுவா மற்றும் சிட்டகொங்கில் வெற்றி பெற்ற பிறகு, தேவா துராசரா (இன்றைய சீதாகுண்டத்தில் அமைந்துள்ளது) நீரூற்றுக்கு புனித யாத்திரை மேற்கொண்டார். மேலும் அந்த நிகழ்வை நினைவுகூரும் வகையில் நாணயங்களையும் வெளியிட்டார். இவர் ஒருமுறை பதினான்கு கடவுள்களுக்கு பலியாக அடிமைகளை அளித்ததாக ஒரு கதை கூறுகிறது. இருப்பினும், மகாதேவன் இராணுவத்தின் சிறந்த தளபதிகளை காணிக்கையாகக் கோரினார் என்று தலைமைப் பூசாரி இவருக்குத் தெரிவித்தபோது, தேவா தனது எட்டு தளபதிகளையும் எரித்துவிட்டார்.  
தேவா இறுதியில் 1530 இல் தனக்கு எதிராக ஒரு சதியைத் தொடங்கிய லட்சுமிநாராயணன் என்ற தாந்த்ரீக மைதிலி பிராமணரின் சீடரானார். இறுதியில் இவரது ராணிகளில் ஒருவருடன் இணைந்து பணியாற்றிய லட்சுமிநாராயணனாலேயே படுகொலை செய்யப்பட்டார். இந்த ராணியின் மகன், இரண்டாம் இந்திர மாணிக்யா, அரியணையில் அமர்த்தப்பட்டார். இருப்பினும் பிராமணரான லட்சுமிநாராயணனே ராச்சியத்தில் உண்மையான அதிகாரத்தை வைத்திருந்தார். இது 1532 ஆம் ஆண்டு வரை தொடர்ந்தது, லட்சுமிநாராயணன் கொல்லப்பட்டு, அரியணையை தேவாவின் இளைய மகன் இரண்டாம் விசய மாணிக்கியா எடுத்துக் கொண்டார்.
# இரண்டாம் இந்திர மாணிக்கியா

**இரண்டாம் இந்திர மாணிக்கியா** (*Indra Manikya* II) (இ. 1746) 18ஆம் நூற்றாண்டின் மத்தியில் திரிபுரா இராச்சியத்தை ஆண்ட மாணிக்கிய வம்சத்தைச் சேர்ந்த அரசனாவார். இவரது ஆட்சிக்காலம் இவரது உறவினரான இரண்டாம் ஜாய் மாணிக்கியாவுடன் ராச்சியத்தின் கட்டுப்பாட்டிற்காக போராடியது.
# இரண்டாம் இந்திர மாணிக்கியா

## வாழ்க்கை

முதலில் இவருக்கு பஞ்ச கௌரி தாக்கூர் என்று பெயரிடப்பட்டது. இவர் மகாராஜா முகுந்த மாணிக்கியாவின் மனைவி பிரபாவதியின் மகன்களில் ஒருவர். இவரது தந்தையின் ஆட்சியின் போது, இவர் முர்சிதாபாத் முகலாய நீதிமன்றத்திற்கு பிணைக் கைதியாக அனுப்பப்பட்டார்.  
1739 ஆம் ஆண்டில், யானைகளுக்கு காணிக்கை செலுத்தத் தவறியதன் காரணமாக முகலாயர்களால் கைது செய்யப்பட்ட பின்னர், முகுந்தா தற்கொலை செய்து கொண்டார். முகலாயர்களை உதய்ப்பூரிலிருந்து வெளியேற்றிய பிறகு முகுந்தாவின் மகன்களுக்குப் பிறகு அவரது உறவினர் ஜாய் மாணிக்கியா மக்களால் இவரது வாரிசாக தேர்ந்தெடுக்கப்பட்டார். ஜோய் மாணிக்கியா மீது வெறுப்பை வளர்த்துக் கொண்ட பஞ்ச கௌரி, 1744 இல் திரிபுராவின் உரிமையைக் கோருவதற்கு உதவிக்காக வங்காள நவாப் அலிவர்தி கானை அணுகினார். அவரது இராணுவ ஆதரவுடன், இவர் ஜாய் மானிக்கியாவைத் தூக்கி எறிந்து அரியணையை கைப்பற்றினார். பின்னர் இந்திர மாணிக்கியா என்ற பெயரையும் வைத்துக் கொண்டார். ஜாய் மாணிக்கியா முகலாயர்களின் ஆதரவைப் பெற்ற பிறகு இந்திரன் வெளியேற்றப்படும் வரை, ஒரு காலத்திற்கு போட்டி ஆட்சியாளர்களின் கட்சிக்காரர்களிடையே இராச்சியம் பிரிக்கப்பட்டது. இருப்பினும், ஜாய் மாணிக்கியா கப்பம் செலுத்தத் தவறியதால், டாக்காவின் நவாப்பால் இந்திரன் மீண்டும் அரியணைக்குத் திரும்பினார்.  
இந்த மறுஆட்சி குறுகிய காலமே இருந்ததாக நிரூபிக்கப்பட்டது, 1746 வாக்கில், இந்திரன் மீண்டும் நவாபின் ஆதரவை இழந்தார். மேலும், இவருக்கு எதிராக ஒரு பெரிய இராணுவம் அனுப்பப்பட்டது. எனவே இவர் அடிபணிய வேண்டிய கட்டாயம் ஏற்பட்டது. மேலும் முர்சிதாபாத்திற்கு அனுப்பப்பட்டார். பின்னர் இவர் இறந்தார். மீண்டும் அரியணையை கைப்பற்றிய ஜாய் மாணிக்கியாவும் இந்த நேரத்தில் இறந்தார்.
# நிக்கோலாய் பியோத்ரோவ்

**நிகோலாய் பியோதரோவிச் பியோதரோவ்** *(Nikolai Fyodorovich Fyodorev)* (உருசியம்: Синиколаьы Федорович Федаровут) என்ற குடும்பப்பெயர் (ஆங்கிலத்தில் " பெதரோவ் ") (பிறப்பு:ஜூன் 9,1829, எலாதோம்சுக் மாவட்டம் " அல்லது தம்போவ் மாகாணம் " : இறப்பு:திசம்பர் 28,1903) இவர் தன் குடும்பத்தில் " நிகோலாய் பாவ்லோவிச் " என்று அறியப்பட்ட ககாரின் ஆவார். இவர் ஒரு உருசிய மரபுவாதக் கிறித்தவ இறையியலாளரும் மத சிந்தனையாளரும் எதிர்காலவியல் அறிஞரும் , நூலக அறிவியலாளரும், புதுமைக் கல்வியாளருமாக இருந்தார். , இவர் உருசிய[3] அண்டவிய இயக்கத்தைத் தொடங்கினார். இது மீமாந்தவியத்தின் முன்னோடியாக இருந்தது.
பியோதரோவ் முனைவுறு வாழ்க்கை விரிவாக்கம், உடல் அழியாமை, அறிவியல் முறைகளைப் பயன்படுத்தி இறந்தோரை உயிர்ப்பித்தல் ஆகியவற்றை ஆதரித்தார்.  
அவர் " மாஸ்கோவின் சாக்ரட்டீசு " என்று அழைக்கப்பட்டார். ."  
எதிர்காலத்தில் உயிருடன் மீண்டும் ஒன்றிணைக்கப்பட வேண்டிய இறந்தவர்கள் உட்பட மனிதகுலத்தை ஒன்றிணைக்கும் பொதுவான பணியில் கலை, மதத்திற்கு அடுத்ததாக அறிவியலுக்குப் பியோதரோவ் ஒரு இடத்தை வழங்கினார். .
# நிக்கோலாய் பியோத்ரோவ்

## வாழ்க்கை

அவர் மே 26 அன்று (ஜூன் 7,1829) குளூச்சி, தம்போவ் மாகாணத்தில் (இப்போது சசோவ்சுகி மாவட்டம், இரியாசான் ஒப்லாசுத்து, உருசியா,,) பிறந்தார். இளவரசர் பாவெல் இவானோவிச் ககாரினின் (1798 - 1872) சட்டவிரோத மகனாக, இவர் தனது காட்பாதர் என்ற குடும்பப்பெயரைப் பெற்றார். அவரது தாயார் எலிசவேட்டா இவானோவா , ஒரு தாழ் வகுப்பு பிரபுத்துவப் பெண்.  
அவருக்கு அலெக்சாண்டர் என்ற ஓர் அண்ணனும் (அவருடன் இவர் 1851 வரை ஒன்றாக வளர்க்கப்பட்டு கல்வி பயின்றார்) மூன்று தங்கையரும் இருந்ததாக அறியப்படுகிறது. .  
1836 ஆம் ஆண்டில் அவர் 1842 ஆம் ஆண்டில் தாம்போவ் ஆண்கள் மாவட்டப் பள்ளியில் சேர்ந்தார்.  
1854 ஆம் ஆண்டில் அவர் தம்போவ் உடற்பயிற்சிக் கூடத்தில் ஆசிரியரின் சான்றிதழைப் பெற்றார். மேலும் இலிபெத்சுக் மாவட்டப் பள்ளியில் வரலாறு, புவியியல் ஆசிரியராகச் சேர்ந்தார்.  
1869 ஆம் ஆண்டில் செர்ட்கோவ்சுகாயா நூலகத்தில் உதவி நூலகராக வேலை பெற்றார் , 1874 முதல் 25 ஆண்டுகள் அவர் தனது வாழ்க்கையின் கடைசி ஆண்டுகளில் உருமியந்த்சேவ் அருங்காட்சியகத்தின் நூலகராகப் பணியாற்றினார். மாஸ்கோ முதன்மைக் காப்பகத்தின் வாசிப்பு அறையில் உருசிய வெளியுறவு அமைச்சகத்தின் உருமியந்த்சேவ் அருங்காட்சியகத்தில் பியோதரோவ் புத்தகங்களின் முறையான பட்டியலைத் தொகுத்த முதல் நபராவார். அங்கு பிற்பகல் மூன்று மணிக்குப் பிறகு (அருங்காட்சியகத்தின் இறுதி நேரம் மற்றும் ஞாயிற்றுக்கிழமைகளில் ஒரு கலந்துரையாடல் குழுமம் இருந்தது. இதில் பல முதன்மையான சமகாலத்தவர்கள் கலந்து கொண்டனர்.  
பியோதரோவ் ஒரு துறவி வாழ்க்கையை நடத்தினார். எந்த சொத்தையும் சொந்தமாக்காமல் இருக்க முயன்றார். தனது சம்பளத்தின் பெரும்பகுதியை தனது இணை ஊழியர்களுக்குக் கொடுத்தார். சம்பள உயர்வை மறுத்தார். எப்போதும் நடந்துதான் செல்வார்.  
அக்டோபர் 1858 முதல் அவர் தம்போவ் மாகாணத்தில் உள்ள போரோவ்சுகி பள்ளியில் கற்பித்தார். பின்னர் அவர் போகோரோத்சுக் மாஸ்கோ மாகாணத்திற்கும் , விரைவில் உகிலிச் யாரோசுலாவல் மாகாணத்திற்கும் சென்றார் , அங்கிருந்து அவர் ஓடோயெவ் மற்றும் பின்னர் போகோரோடித்சுக் துலா மாகாணத்திற்கு சென்றார்.  
நவம்பர் 1866 முதல் ஏப்ரல் 1869 வரை என். எப். பெதரோவ் போரோவ்சுகி மாவட்ட பள்ளியில் கற்பித்தார். இந்த நேரத்தில் அவர் யாஸ்னயா பொல்யானாவில் உள்ள இலியோ தல்சுத்தோயின் பள்ளியின் ஆசிரியர்களில் ஒருவரான நிகோலாய் பாவ்லோவிச் பீட்டர்சனுடன் பழகினார். பீட்டர்சனுடனான பழக்கத்தால் இவர் திமித்ரி கரகோசோவ் வழக்கில் கைது செய்யப்பட்டார் , ஆனால் மூன்று வாரங்களுக்குப் பிறகு விடுவிக்கப்பட்டார்.  
ஜூலை 1867 முதல் ஏப்ரல் 1869 வரை அவர் மாஸ்கோவில் மிகைலோவ்சுகியின் குழந்தைகளுக்குத் தனிப்பட்ட பாடங்களை வழங்கினார்.  
பியோதரோவ் புகைப்படம் எடுக்க மறுத்தார் , மேலும் அவரது உருவப்படத்தை வரைய அனுமதிக்க மாட்டார். . பியோதரோவின் ஒரு படம் இலியோனிடு பாசுட்டர்டர்நாக் என்பவரால் கமுக்கமாக உருவாக்கப்பட்டது. மற்றொன்று 1902 ஆம் ஆண்டில் கலைஞர் செர்ஜி கோரோவின் என்பவரால் உருவாக்கப்பட்டது.  
பியோதரோவ் புத்தகங்கள் எதையும் அவரது வாழ்நாளில் வெளியிடவில்லை. இவர் அறிதிறன் சொத்துரிமையைப் பற்றிய கருத்தை எதிர்த்தார். மேலும் அவரது தேர்ந்தெடுக்கப்பட்ட கட்டுரைகள் பொது பணியின் தத்துவம் ( இது உடல் உயிர்த்தெழுதலின் தத்துவம் என்றும் அழைக்கப்படுகின்றது) என்ற தலைப்பில் இவரது இறப்புக்குப் பிறகு அச்சிடப்பட்டன.  
1903 ஆம் ஆண்டின் குளிர்காலத்தில் குளிர்காய்ச்சலால் ஏழைகளுக்கான தங்குமிடத்தில் இறந்தார். . அவர் துக்க மடாலயத்தின் கல்லறையில் அடக்கம் செய்யப்பட்டார் .
1930 இல் சோவியத் சமாதியின் ஒரு பகுதியாக அவரது கல்லறையும் மடாலயத்தில் உள்ள மற்ற அனைத்து கல்லறைகளும் சோவியத் ஒன்றியத்தால் அழிக்கப்பட்டன. ]].
# நிக்கோலாய் பியோத்ரோவ்

## மக்கள் பண்பாட்டில்

முன்னாள் சோவியத் சோசலிச குடியரசுகளின் ஒன்றியத்தில் விண்வெளி பந்தயத்தைப் பற்றிய 2011 ஆம் ஆண்டின் பிபிசி ஆவணப்படமான விண்ணகக் கதவைத் தட்டுதல் , பலரின் பார்வையில் , முதல் மனிதனை விண்வெளியில் நிறுத்திய சோவியத் விண்வெளித் திட்டத்தின் உண்மையான தந்தை நிகோலாய் பியோதரோவ் என்று கூறுகிறது.  
பியோத்ச்ரோவின் சிந்தனை மறைமுகமாக விவாதிக்கப்பட்டு நன்கு அறியப்பட்ட 201சாம் ஆண்டு அறிவியல் புனைகதை புதினமான தி குவையத் திருடன் நூலில்ல் குறிப்பிடப்பட்டாலும் , சோபோர்னோசுத்து என்று அழைக்கப்படும் பதிவேற்றப்பட்ட மனங்களின் பிந்தைய மனிதக் கூட்டு நிறுவனர்கள் உருசிய அண்டவியத்தோடு தொடர்புள்ள பியோதரோவாலும் பிற சிந்தனையாளர்களாலும் ஈர்க்கப்பட்டனர் என்று குறிக்கப்படுகிறது.  
மார்செல் தெராக்சின் 2013 ஆம் ஆண்டு புதினமான வியப்பூட்டும் உடல் , சோவியத் கால, சோவியத்துக்குப் பிந்தைய ஆராய்ச்சிகளால் உருவாக்கப்பட்ட பொது அரும்பணி (இறந்தோரை உயிர்ப்பித்தல்) பியோதரோவின் கருத்துக்களை முதனிலை மனதில் இருந்து ஒரு குறியிடப்பட்ட அகராதியைப் பயன்படுத்தி மற்றொரு உடலில் ஒரு மனதை பொருத்தவும் , குறிப்பிடப்படாத ஆனால் வேதனையான செயல்முறையையும் கற்பனை செய்கிறது.
மாங்கா கண்ம்: செவ்வாய் விவரிப்பு(Manga Gunnm : Mars Chronicle) எனும் 2022 ஆம் ஆண்டு நூல் LOG_044 என்ற இயலில் நேரடியாக பியோதரோவின் பெயரும் இவரது பொது அரும்பணியின் மெய்யியல் நூலும் குறிப்பிடப்படுகின்றன
# விக்கிப்பீடியா:தமிழ் விக்கிப்பீடியா இருபதாண்டுகள்/தமிழ் விக்கிப்பீடியர்கள், வாசகர்களின் வாழ்த்துகள்

தமிழ் விக்கிப்பீடியாவின் பங்களிப்பாளர்களும், பயனீட்டாளர்களும், வாசகர்களும் தங்களின் வாழ்த்துகளை இங்கு தெரிவியுங்கள்; நன்றி!
# விக்கிப்பீடியா:தமிழ் விக்கிப்பீடியா இருபதாண்டுகள்/தமிழ் விக்கிப்பீடியர்கள், வாசகர்களின் வாழ்த்துகள்

## சத்திரத்தான்

தமிழ்ச் சொந்தங்களால் இரு தசாப்தங்களாக சீராக வளர்ச்சியடைந்த தமிழ் விக்கிப்பீடியாவின் பயனராக பங்களிப்பதில் மகிழ்ச்சி. இந்திய மொழிகளில் முதலிடத்தினை தமிழ் விக்கிப்பீடியா அடைவதே எமது இலக்கு, எமது காலம் கடந்தும் எமது எழுத்துக்கள் பயணிக்கும் என்பதில் மகிழ்ச்சி. விக்கிப் பயனர்களுக்கு வாழ்த்துக்கள். --சத்திரத்தான் (பேச்சு) 08:48, 28 செப்டம்பர் 2023 (UTC)
# விக்கிப்பீடியா:தமிழ் விக்கிப்பீடியா இருபதாண்டுகள்/தமிழ் விக்கிப்பீடியர்கள், வாசகர்களின் வாழ்த்துகள்

## ஸ்ரீகிருஷ்ணன் நாராயணன்

2003-ஆம் ஆண்டு துவங்கப்பட்ட தமிழ் விக்கிப்பீடியா இருபதாவது ஆண்டு நிறைவை பெருமிதத்தோடு கொண்டாட திட்டமிட்டுள்ளது மனநிறைவை அளிக்கிறது. இந்த நிகழ்ச்சிகளில் பங்குபெற வாய்ப்பு கிடைத்தமைக்கு பெருமிதம் கொள்கிறேன்.  
--ஸ்ரீகிருஷ்ணன் நாராயணன் Sree1959 (பேச்சு) 08:47, 28 செப்டம்பர் 2023 (UTC)
# விக்கிப்பீடியா:தமிழ் விக்கிப்பீடியா இருபதாண்டுகள்/தமிழ் விக்கிப்பீடியர்கள், வாசகர்களின் வாழ்த்துகள்

## பா. ஜம்புலிங்கம்

நான் சுமார் 35 ஆண்டுகள் பணியாற்றிய, 25 ஆண்டுகள் ஆய்வு மேற்கொண்ட, தமிழ்ப் பல்கலைக்கழகத்தில் நடைபெற்ற விக்கிப்பீடியா 20ஆம் ஆண்டு நிறைவு விழா நிகழ்வில் கலந்துகொண்டது மனதில் நிற்கும் அனுபவம். சக பயனர்களின் பேச்சுகள் எனக்கு உத்வேகத்தையும், ஊக்கத்தையும் தந்தன. வளர்ந்துவரும் இளம் பயனர்களின் பேச்சு என்னை அதிகம் சிந்திக்கவும், மேலும் தொடர்ந்து பயணிக்கவும் உதவும் என நம்புகிறேன். துணைவேந்தரின் அறிவிப்பு அனைவருக்கும் மகிழ்ச்சியைத் தந்தது. --பா.ஜம்புலிங்கம் (பேச்சு) 13:35, 29 செப்டம்பர் 2023 (UTC)
# விக்கிப்பீடியா:தமிழ் விக்கிப்பீடியா இருபதாண்டுகள்/தமிழ் விக்கிப்பீடியர்கள், வாசகர்களின் வாழ்த்துகள்

## பாலசுப்ரமனியன்

தமிழ் விக்கிபீடியாவின் முதல் பதினைந்து ஆண்டுகளில் நான் இல்லை என்றாலும் இருபதாம் ஆண்டு நிறையும் தருவாயில் சிறிதளவேனும் எனது பங்கினை ஆற்றி வருவதில் மிகவும் உவகை கொள்கிறேன். அனைவருக்கும் நன்றி--Balu1967 (பேச்சு) 15:18, 29 செப்டம்பர் 2023 (UTC)
# விக்கிப்பீடியா:தமிழ் விக்கிப்பீடியா இருபதாண்டுகள்/தமிழ் விக்கிப்பீடியர்கள், வாசகர்களின் வாழ்த்துகள்

## சிவகுரு

தமிழ் விக்கிப்பீடியாவை உருவாக்கி, வளர்த்தெடுத்து, சிறப்பான நிலைக்குக் கொண்டுவந்த அனைத்துப் பயனர்களுக்கும் நன்றிகள்!  
கீழ்க்காணும் குறிக்கோள்களுடன் தமிழ் விக்கிப்பீடியர்கள் பணியாற்றினால், தமிழ் மொழியை இவ்வுலகில் தொடர்ந்து நிலைநிறுத்த முடியும்.
1. கட்டுரைகளின் எண்ணிக்கை அடிப்படையில், இந்திய மொழிகளில் முதலிடத்தைப் பெற வேண்டும்.
1. தர வரிசையில் குறிப்பிடத்தக்க முன்னிலையை அடைய தொடர்ந்து முயற்சி செய்தல் வேண்டும்.
1. தமிழ் விக்கிப்பீடியா குறித்த தெரிநிலையை தமிழர்களிடையே எடுத்துச் சென்று, பங்களிப்பாளர்களின் எண்ணிக்கையை இயன்றளவு அதிகரிக்க வேண்டும். - மா. செல்வசிவகுருநாதன் (பேச்சு) 15:08, 30 செப்டம்பர் 2023 (UTC)
# குண்டக்கல்-நந்தியால் பிரிவு

**குண்டக்கல்-நந்தியால் பிரிவு** (*Guntakal–Nandyal section*) இந்தியாவின் ஆந்திரப் பிரதேசத்தில் உள்ள குண்டகல் மற்றும் நந்தியால் நகரங்களை இணைக்கும் ஓர் இருப்புப் பாதை பிரிவாகும். தென் மத்திய இரயில்வே மண்டலத்தின் குண்டக்கல் இரயில்வே கோட்டம் இப்பிரிவை நிர்வகிக்கிறது. ஆனால் நந்தியால் தொடருந்து நிலையம் குண்டக்கல் இரயில்வே கோட்டத்தால் நிர்வகிக்கப்படுகிறது. குண்டக்கல்-நந்தியால் பிரிவின் மொத்த பாதை நீளம் 144.30 கி.மீ. (89.66 மைல்) ஆகும்.
# பாகாயம்

**பாகாயம்** என்பது தமிழ்நாடு மாநிலத்தில் வேலூர் மாவட்டத்தில் அமையப் பெற்றுள்ள ஒரு புறநகர்ப் பகுதியாகும். கிருத்துவ மருத்துவக் கல்லூரி வளாகம் ஒன்று பாகாயம் பகுதியில் உருவாக்கப்பட்டு, மருத்துவம் சார்ந்த படிப்புகளுக்கும், மனநலம் சார்ந்த மற்றும் பல மருத்துவத்துறை சேவைகளுக்கும் பயனுள்ளதாக இருக்கிறது.  
கடல் மட்டத்திலிருந்து சுமார் 299 மீட்டர் உயரத்தில் என்ற புவியியல் ஆள்கூறுகள் கொண்டு பாகாயம் புறநகர் அமைந்துள்ளது.  
பாகாயம் பகுதியில் கட்டப்பட்டுள்ள கற்பக விநாயகர் கோயிலானது, தமிழ்நாடு அரசின் இந்து சமய அறநிலையத் துறை பராமரிப்பின் கட்டுப்பாட்டில் இயங்குகிறது.